### NN 120/2015 (2.11.2015.), Pravilnik o naknadama u postupku ispitivanja i žigosanja predmeta od plemenitih kovina

DRŽAVNI ZAVOD ZA MJERITELJSTVO

2285

Na temelju članka 15. stavka 6., članka 19. stavka 4., članka 23. stavka 5., članka 28. stavka 2. i članka 29. stavka 4. Zakona o nadzoru predmeta od plemenitih kovina (»Narodne novine«, broj 36/15), ravnatelj Državnog zavoda za mjeriteljstvo donosi

PRAVILNIK

O NAKNADAMA U POSTUPKU ISPITIVANJA I ŽIGOSANJA PREDMETA OD PLEMENITIH KOVINA

Članak 1.

(1) Ovim Pravilnikom propisuju se naknade za obavljanje poslova u postupku ispitivanja i žigosanja predmeta od plemenitih kovina:

|  |  |
| --- | --- |
|  | cijena (kn/kom) |
| 1. Ispitivanje i žigosanje predmeta od zlata: |  |
| za pojedinačni predmet od zlata |  |
| mase do 3 g | 3,00 |
| za pojedinačni predmet od zlata |  |
| mase 3 g i veće | 6,70 |
| 2. Ispitivanje i žigosanje predmeta od srebra: |  |
| za pojedinačni predmet od srebra |  |
| mase do 3 g | 1,00 |
| za pojedinačni predmet od srebra |  |
| mase 3 g i veće | 2,70 |
| 3. Ispitivanje i žigosanje predmeta od platine: |  |
| za pojedinačni predmet od platine |  |
| bez obzira na masu | 8,00 |
| 4. Certifikat o žigosanju\*: |  |
| Istovjetno naplati kao pod 1, 2 i 3. |  |
| 5. Utiskivanje drugih dodatnih oznaka (poput CCM\*): |  |
| Istovjetno naplati kao pod 1., 2. i 3. |  |
| 6. Utiskivanje drugih dodatnih oznaka (oznaka čistoće i sl.) |  |
| za pojedinačni predmet |  |
| bez obzira na masu | 1,50 |
| 7. Poništavanje već utisnutih oznaka |  |
| za pojedinačni predmet |  |
| bez obzira na masu | 1,50 |
| 8. Kvalitativna metoda – XRF ispitivanje |  |
| po jednom uzorku | 75,00 |
| 9. Kvantitativna kemijska analiza – kupelacija zlata |  |
| po jednom uzorku | 450,00 |
| 10. Kvantitativna kemijska analiza – potenciometrijska titracija srebra |  |
| po jednom uzorku | 200,00 |
| 11. Dodjeljivanje znaka proizvođača |  |
| po rješenju | 500,00 |
| 12. Dodjeljivanje znaka dobavljača |  |
| po rješenju | 500,00 |
| 13. Izvještaja o ispitivanju (Izvještaj o analizi) |  |
| po jednoj analizi | 150,00 |
| 14. Slika državnih žigova |  |
| po komadu | 30,00 |
| 15. Naknada za ostale poslove | Cijena (radni sat) |
| po započetom radnom satu | 150,00 |

\* provodi se kvantitativna kemijska analiza

(2) Naknade iz stavka 1. ovoga članka plaća proizvođač, dobavljač, vlasnik odnosno imatelj predmeta od plemenitih kovina (u daljnjem tekstu: podnositelj zahtjeva).

Članak 2.

Naknade za poslove iz članka 1. ovoga Pravilnika podnositelj zahtjeva uplaćuje na račun državnog proračuna Republike Hrvatske.

Članak 3.

(1) Ako se ispitivanje i žigosanje predmeta od plemenitih kovina obavlja izvan prostorija Zavoda, propisana naknada za obavljanje poslova ispitivanja i žigosanja predmeta od plemenitih kovina umanjuje se za 15%.

(2) Ako se ispitivanje i žigosanje predmeta od plemenitih kovina obavlja izvan prostorija Zavoda, a podnositelj zahtjeva nije pripremio predmete i opremu za ispitivanje i žigosanje zbog čega službenik Zavoda mora čekati, naknada za vrijeme čekanja plaća se po cijeni radnog sata.

(3) Ako se ispitivanje i žigosanje predmeta od plemenitih kovina obavlja izvan prostorija Zavoda, putne troškove i troškove dnevnica službenika koji obavljaju ispitivanje i žigosanje snosi podnositelj zahtjeva.

Članak 4.

(1) Ako se predmet od plemenitih kovina sastoji od slitina različitih plemenitih kovina, naknada za ispitivanje i žigosanje obračunava se prema ukupnoj masi predmeta kao da je izrađen od plemenite kovine čija je masa u tom predmetu najviše zastupljena.

(2) Ako se predmet od plemenitih kovina sastoji od slitina različitih plemenitih kovina u jednakom omjeru, naknada za ispitivanje i žigosanje obračunava se prema ukupnoj masi predmeta kao da je izrađen od plemenite kovine najnižeg stupnja plemenitosti.

(3) Ako se predmet od plemenitih kovina sastoji od slitine plemenite kovina i drugih kovina ili je predmet sastavljen od plemenite kovine i drugih materijala poput dragog kamena, bisera ili drugih materijala, naknada za ispitivanje i žigosanje obračunava se prema ukupnoj masi predmeta.

Članak 5.

Ako podnositelj zahtjeva za ispitivanje predmeta od plemenitih kovina zatraži izdavanje izvještaja o ispitivanju (izvještaj o analizi) dužan je platiti i iznos propisane naknade za izdavanja izvještaja o ispitivanju (izvještaj o analizi).

Članak 6.

Ako se u postupku ispitivanja utvrdi da predmet ima čistoću manju od najmanjeg propisanog stupnja čistoće i zbog toga uskrati žigosanje državnim žigom, podnositelj zahtjeva dužan je platiti iznos propisane naknade za ispitivanje i žigosanje.

Članak 7.

(1) Naknada za dodjeljivanje znaka proizvođača odnosno dobavljača plaća se prije izdavanja rješenja o znaku proizvođača odnosno dobavljača.

(2) Naknada za ispitivanje i žigosanje predmeta od plemenitih kovina plaća se prije žigosanja predmeta od plemenitih kovina.

Članak 8.

Naknade za obavljanje poslova u postupcima ispitivanja i žigosanja predmeta od plemenitih kovina koji su započeti prije stupanja na snagu ovoga Pravilnika plaćaju se prema Naredbi o plaćanju naknade za troškove ispitivanja i žigosanja predmeta od plemenitih kovina (»Narodne novine«, broj 05/09).

Članak 9.

Danom stupanja na snagu ovoga Pravilnika prestaje važiti Naredba o plaćanju naknade za troškove ispitivanja i žigosanja predmeta od plemenitih kovina (»Narodne novine«, broj 05/09).

Članak 10.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-02/15-03/01

Urbroj: 558-01/2-15-1

Zagreb, 27. listopada 2015.

Zamjenik ravnatelja
mr. sc. Božidar Ljubić, dipl. ing., v. r.

120 02.11.2015 Pravilnik o naknadama u postupku ispitivanja i žigosanja predmeta od plemenitih kovina

120 02.11.2015 Pravilnik o naknadama u postupku ispitivanja i žigosanja predmeta od plemenitih kovina

120 02.11.2015 Pravilnik o naknadama u postupku ispitivanja i žigosanja predmeta od plemenitih kovina